ai4bharat/Pralekha huggingface dataset:
பிரதமர் அலுவலகம்
உள்நாட்டிலேயே வடிவமைக்கப்பட்ட கார்ட்டோசாட் -3 செயற்கைக்கோளை சுமந்து சென்ற பிஎஸ்எல்வி - சி 47 வெற்றிகரமாக விண்ணில் செலுத்தப்பட்டதற்காக இஸ்ரோ குழுவினருக்கு பிரதமர் பாராட்டு
உள்நாட்டிலேயே வடிவமைக்கப்பட்ட கார்ட்டோசாட் -3 செயற்கைக்கோள் மற்றும் அமெரிக்காவின் 12க்கும் மேற்பட்ட நானோ செயற்கைக் கோள்களை சுமந்து சென்ற பிஎஸ்எல்வி - சி 47 ராக்கெட்டை வெற்றிகரமாக விண்ணில் செலுத்தியதற்காக ஒட்டுமொத்த இஸ்ரோ குழுவினருக்கும் பிரதமர் திரு. நரேந்திர மோடி பாராட்டுத் தெரிவித்துள்ளார்.
“உள்நாட்டிலேயே வடிவமைக்கப்பட்ட கார்ட்டோசாட் -3 செயற்கைக்கோள் மற்றும் அமெரிக்காவின் 12க்கும் மேற்பட்ட நானோ செயற்கைக் கோள்களை சுமந்து சென்ற பிஎஸ்எல்வி - சி 47 ராக்கெட்டை வெற்றிகரமாக விண்ணில் செலுத்தியதற்காக, ஒட்டுமொத்த இஸ்ரோ குழுவினருக்கும் எனது மனமார்ந்த பாராட்டுக்கள்.
அதிநவீன கார்ட்டோசாட் – 3, உயர் தெளிவுமிக்க புகைப்படம் எடுக்கும் நமது திறமையை அதிகரிக்க உதவும். இஸ்ரோ மீண்டும் ஒருமுறை நாட்டிற்கு பெருமிதம் தேடித்தந்துள்ளது” என்று பிரதமர் தெரிவித்துள்ளார்.
|
|
“உள்நாட்டிலேயே வடிவமைக்கப்பட்ட கார்ட்டோசாட் -3 செயற்கைக்கோள் மற்றும் அமெரிக்காவின் 12க்கும் மேற்பட்ட நானோ செயற்கைக் கோள்களை சுமந்து சென்ற பிஎஸ்எல்வி - சி 47 ராக்கெட்டை வெற்றிகரமாக விண்ணில் செலுத்தியதற்காக, ஒட்டுமொத்த இஸ்ரோ குழுவினருக்கும் எனது மனமார்ந்த பாராட்டுக்கள். @narendramodi
அதிநவீன கார்ட்டோசாட் – 3, உயர் தெளிவுமிக்க புகைப்படம் எடுக்கும் நமது திறமையை அதிகரிக்க உதவும். இஸ்ரோ மீண்டும் ஒருமுறை நாட்டிற்கு பெருமிதம் தேடித்தந்துள்ளது” @narendramodi
பிரதமர் அலுவலகம்
புதிய நாடாளுமன்றத்தின் கட்டுமானப் பணியில் ஈடுபட்ட தொழிலாளர்களுக்கு பிரதமர் மரியாதை
புதிய நாடாளுமன்றத்தின் கட்டுமானப் பணியில் ஈடுபட்ட தொழிலாளர்களை பிரதமர் திரு.நரேந்திர மோடி இன்று நேரில் சந்தித்து கவுரவித்தார். அவர்களின் பங்களிப்பை அழிக்க முடியாத வகையில் புதிய அரங்கு புதிய நாடாளுமன்றக் கட்டடத்தில் அமைக்கப்பட்டுள்ளது.
இது குறித்து பிரதமர் டவிட்டர் பதிவில் கூறியிருப்பதாவது:
"இன்று, நாங்கள் எங்கள் நாடாளுமன்றத்தின் புதிய கட்டடத்தை திறந்து வைக்கும் போது, கட்டுமானத் தொழிலாளர்களின் அர்ப்பணிப்பு மற்றும் கைவினைத்திறனுக்காக அவர்களைக் கவுரவிக்கிறோம்."
PIB Headquarters
கொவிட்-19 பற்றி பத்திரிகை தகவல் அலுவலகத்தின் தினசரி அறிக்கைகொவிட் 19 மொத்த பாதிப்பு எண்ணிக்கை - 73,07,097குணமடைந்தவர்களின் மொத்த எண்ணிக்கை - 63,83, 441.சிகிச்சை பெறுபவர்களின் மொத்த எண்ணிக்கை - 8,12, 390உயிரிழந்தவர்களின் மொத்த எண்ணிக்கை - 1,11,266.
நாட்டில் கொவிட் தொற்றிலிருந்து குணமடைபவர்களின் எண்ணிக்கை தொடர்ந்து அதிகரித்து வருகிறது, சிகிச்சை பெறுபவர்களின் எண்ணிக்கை தொடர்ந்து குறைந்து வருகிறது.
கடந்த 24 மணி நேரத்தில் 81,514 பேர் குணமடைந்துள்ளனர். 67,708 பேருக்கு புதிதாக பாதிப்பு ஏற்பட்டுள்ளது. 680 பேர் உயிரிழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1664844
பாதுகாப்பு அமைச்சகம்
‘ வெற்றி தினப் பொன்விழா’ அன்று, 1971-ல் ராணுவத்தின் துணிச்சலையும், தியாகத்தையும் பாதுகாப்பு அமைச்சர் திரு ராஜ்நாத் சிங் நினைவுகூர்ந்தார்
2021, டிசம்பர் 16 அன்று ‘வெற்றி தினப் பொன்விழா’வையொட்டி 1971 போரின் போது ராணுவ வீரர்களின் துணிச்சல், வீரம் மற்றும் தியாகத்தை நினைவுகூர்வதில் தேசத்துடன் பாதுகாப்பு அமைச்சர் திரு ராஜ்நாத் சிங் இணைந்தார். 1971-ன் போர் இந்தியாவின் ராணுவ வரலாற்றில் பொன்னான அத்தியாயம் என்று தொடர்ச்சியான டுவிட்டர்களில் பாதுகாப்பு அமைச்சர் குறிப்பிட்டுள்ளார்.
சரணாகதி அடைந்த வரலாற்று சிறப்புமிக்க புகைப்படம் உட்பட 1971 போர் தொடர்பான சில பழமையான புகைப்படங்களையும் திரு ராஜ்நாத் சிங் பகிர்ந்துள்ளார்.
1971-ம் ஆண்டு போரில் இந்தியா வெற்றி பெற்று 50 ஆண்டுகளைக் குறிக்கும் வகையில் வெற்றி தினத்தின் பொன்விழா கொண்டாடப்படுகிறது. இதன் நோக்கம் பொதுவாக மக்களிடையே ஒற்றுமை, தேசியவாதம், பெருமிதம் என்ற செய்தியை பரப்புவதும், குறிப்பாக ராணுவத்தினருக்கு இத்துடன் இந்தப் போரில் பங்கேற்ற வீரர்களுக்குக் கூடுதலாக மதிப்பை வெளிப்படுத்துவதும் ஆகும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1782060
நிதி அமைச்சகம்
நவம்பர் 2020-ல் ரூபாய் 1,04,963 கோடி சரக்கு மற்றும் சேவை வரியாக வசூல்
2020 ஆம் ஆண்டு நவம்பர் மாதத்தில் மொத்த சரக்கு மற்றும் சேவை வரியாக ரூபாய் 1,04,963 கோடி வசூலிக்கப்பட்டுள்ளது. இதில் மத்திய சரக்கு மற்றும் சேவை வரி ரூபாய் 19,189 கோடியும், மாநில சரக்கு மற்றும் சேவை வரி ரூபாய் 25,540 கோடியும், ஒருங்கிணைந்த சரக்கு மற்றும் சேவை வரி ரூபாய் 51,992 கோடியும் , செஸ் வரி ரூபாய் 8,242 கோடியும்  அடங்கும்.
ஒருங்கிணைந்த சரக்கு மற்றும் சேவை வரியிலிருந்து வழக்கமான பைசல் தொகையாக மத்திய சரக்கு மற்றும் சேவை வரிக்கு ரூபாய் 22,293 கோடியையும் மாநில சரக்கு மற்றும் சேவை வரிக்கு ரூபாய் 16,286 கோடியையும் அரசு வழங்கியுள்ளது.
கடந்த ஆண்டின் இதே மாதத்துடன் ஒப்பிடுகையில் இந்த ஆண்டு அக்டோபர் மாதத்தின் வருவாய் 1.4 சதவீதம் உயர்ந்துள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1677332
மத்திய அமைச்சரவை
மத்திய பட்டியலில் பிற்படுத்தப்பட்ட வகுப்பினரின் வகைப்படுத்தலை ஆய்வு செய்யும் ஆணையத்தின் கால வரையறை மே 31, 2019 வரை நீடிப்பு: மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை மத்திய பட்டியலில் உள்ள பிற்படுத்தப்பட்ட வகுப்பினரின் வகைப்படுத்தல் குறித்து ஆய்வு செய்யும் ஆணையத்தின் காலத்தை நவம்பர் 30,2018 –லிருந்து மே 31, 2019 வரை நீடித்துள்ளது.
ஆணையம், மாநில அரசுகள், பிற்படுத்தப்பட்ட வகுப்பினருக்கான ஆணையங்கள், பல்வேறு சமூக சங்கங்கள், பிற்படுத்தப்பட்ட வகுப்பினைச் சேர்ந்த பொது மக்கள் மற்றும் ஆணையங்கள் ஆகியோருடன் விரிவான கூட்டங்களை நடத்தி, உயர் கல்வி நிறுவனங்களில் சேர்ந்துள்ள பிற்படுத்தப்பட்ட வகுப்பினர், மத்திய அரசுத் துறைகள், பொதுத் துறை நிறுவனங்கள், பொது துறை வங்கிகள் மற்றும் நிதி நிறுவனங்களில் பணி நியமனம் பெற்றுள்ள பிற்படுத்தப்பட்ட வகுப்பினர் குறித்த ஆவணங்களை, ஜாதிவாரியாக சேகரித்துள்ளது.
தாங்கள் பெற்ற ஆவணத்தை மற்றும் தரவை ஆய்வு செய்ததில், ஆணையம், மத்திய பட்டியலில் பிற்படுத்தப்பட்ட வகுப்பினரின் வகைப்படுத்தல் மற்றும் அறிக்கையை இறுதி செய்வதற்கு முன்பு மாநில அரசுகள் மற்றும் பிற்படுத்தப்பட்ட வகுப்பினருக்கான ஆணையங்களுடன் மற்றொரு சுற்று விவாதிக்க வேண்டும் என்று தெரிவித்துள்ளது.
விகீ/அரவி
(Visitor Counter : 148
உள்துறை அமைச்சகம்
5 மாநிலங்களுக்கு ரூ. 1,816.162 கோடி அளவிற்கு கூடுதல் நிதியுதவி வழங்க மத்திய உள்துறை அமைச்சர் திரு அமித்ஷா தலைமையிலான உயர்நிலைக்குழு கூட்டத்தில் ஒப்புதல்
தேசியப் பேரிடர் மீட்பு நிதியின் கீழ் கடந்த 2022-ம் ஆண்டில் வெள்ளப்பெருக்கு, நிலச்சரிவு, பெரும்மழை காரணமாக பாதிக்கப்பட்ட 5 மாநிலங்களுக்கு ரூ. 1,816.162 கோடி அளவிற்கு கூடுதல் நிதியுதவி வழங்க மத்திய உள்துறை அமைச்சர் திரு அமித்ஷா தலைமையிலான உயர்நிலைக்குழுக் கூட்டத்தில் ஒப்புதல் அளிக்கப்பட்டது.
அஸாமிற்கு ரூ. 520.466 கோடி
இமாச்சலப் பிரதேசத்திற்கு ரூ. 239.31 கோடி
கர்நாடகாவிற்கு ரூ.941.04 கோடி
மேகாலயாவிற்கு ரூ.47.326 கோடி
நாகலாந்திற்கு ரூ.68.02 கோடி ஒதுக்கப்பட்டுள்ளது.
நடப்பு நிதியாண்டில் மாநிலப் பேரிடர் மீட்பு நிதிக்கு 25 மாநிலங்களுக்கு ரூ.15,770.40 கோடியை மத்திய அரசு விடுவித்துள்ளது. தேசியப் பேரிடர் மீட்பு நிதியிலிருந்து 4 மாநிலங்களுக்கு ரூ.502.744 கோடி விடுவிக்கப்பட்டுள்ளது.
ஆயுஷ்
மகர சங்கராந்தி அன்று ஒரு கோடிக்கும் அதிகமானோர் சூரிய நமஸ்காரம் செய்யவுள்ளனர்: சர்பானந்த சோனாவால்
சுதந்திரத்தின் 75-வது ஆண்டுப் பெருவிழாவின் பகுதியாக 2022 ஜனவரி 14 அன்று உலகளாவிய சூரிய நமஸ்கார நிகழ்வுக்கு ஆயுஷ் அமைச்சகம் அனைத்து ஏற்பாடுகளையும் செய்துள்ளது. 75 லட்சம் என்ற இலக்கிற்கு மாறாக ஒரு கோடிக்கும் அதிகமானோர் பங்கேற்பார்கள் என்று நம்பப்படுகிறது.
இணையம் வழியாக இன்று செய்தியாளர்களை சந்தித்த ஆயுஷ் அமைச்சர் திரு சர்பானந்த சோனாவால், கொவிட்-19 அதிகரிக்கும் தற்போதைய சூழலில் மகர சங்கராந்தி அன்று சூரிய நமஸ்காரம் செய்வது மிகவும் பொருத்தமானது என்றார். “சூரிய நமஸ்காரம் உடல் திறனையும், நோய் எதிர்ப்பு சக்தியையும் உருவாக்குகிறது என்பது நிறுவப்பட்ட உண்மையாகும். எனவே கொரோனோவை ஒழிக்க முடியும். இந்த நிகழ்ச்சியில் 75 லட்சம் பேர் பங்கேற்க நாங்கள் இலக்கு நிர்ணயித்திருந்தோம். ஆனால் பதிவையும், ஏற்பாடுகளையும் காணும்போது இந்த எண்ணிக்கை ஒரு கோடியைத் தாண்டும் என்று நான் நம்புகிறேன்” என்று அவர் கூறினார்.
பிரதமர் திரு நரேந்திர மோடியின் வழிகாட்டுதலின்படி இந்த நிகழ்ச்சி ஆயுஷ் அமைச்சகத்தால் நடத்தப்படுகிறது என்று அவர் கூறினார்.
இந்த இணையம் வழியிலான கூட்டத்தில் ஆயுஷ் இணையமைச்சர் டாக்டர் முஞ்சப்பரா மகேந்திரபாய், ஆயுஷ் செயலர் வைத்ய ராஜேஷ் கொட்டேசா ஆகியோரும் உடனிருந்தனர்.
இந்தியாவிலிருந்தும், வெளிநாடுகளிலிருந்தும் முன்னணியில் உள்ள யோகா பயிற்சி நிறுவனங்கள், அரசு மற்றும் அரசு சாரா அமைப்புகள் இந்த உலகளாவிய நிகழ்ச்சியில் பங்கேற்கும். முக்கியப் பிரமுகர்கள், விளையாட்டு ஆளுமைகள், வீடியோ செய்திகள் மூலம் சூரிய நமஸ்காரத்தைப் பிரபலப்படுத்துவார்கள் என்று எதிர்பார்க்கப்படுகிறது.
ஜனவரி 14 அன்று சூரிய நமஸ்கார நிகழ்ச்சியில் பங்கேற்க விரும்புவோர் கீழ்காணும் இணைய தளங்களில் பதிவு செய்யலாம் :
https://yoga.ayush.gov.in/suryanamaskar
https://yogacertificationboard.nic.in/suryanamaskar/
https://www.75suryanamaskar.com
நிதி அமைச்சகம்
ஜூலை 2020 க்கான ஜிஎஸ்டி வருவாய் வசூல்
ஜூலை மாதம் சேகரிக்கப்பட்ட மொத்த ஜிஎஸ்டி வருவாய் 87,422 கோடி ரூபாய்
2020 ஜூலை மாதத்தில் வசூலிக்கப்பட்ட மொத்த ஜிஎஸ்டி  வருவாய், 87,422 கோடி ரூபாய், இதில் சிஜிஎஸ்டி  16,147 கோடி ரூபாய், எஸ்ஜிஎஸ்டி  21,418 கோடி ரூபாய், ஐஜிஎஸ்டி  42,592 கோடி ருபாய்  மற்றும் செஸ் வரி 7,265 கோடி ரூபாய் .
மத்திய சரக்கு மற்றும் சேவை வரிக்கு,  23,320 கோடி ரூபாயும், ஒருங்கிணைந்த சரக்கு மற்றும் சேவை வரியிலிருந்து  மாநில சரக்கு மற்றும் சேவை வரிக்கு , 18,838 கோடி ரூபாயும் வழக்கமான தீர்வாக அரசாங்கம் செலுத்தியுள்ளது. 2020 ஜூலை மாதத்தில் வழக்கமான தீர்வுக்குப் பிறகு மத்திய அரசும், மாநில அரசுகளும் சம்பாதித்த மொத்த வருவாய் சிஜிஎஸ்டிக்கு , 39,467 கோடி ரூபாய் மற்றும் எஸ்ஜிஎஸ்டிக்கு  40,256 கோடி ரூபாய்.
இந்த மாதத்திற்கான வருவாய் கடந்த ஆண்டு இதே மாதத்தில் ஜிஎஸ்டி வருவாயில் 86 சதவீதமாகும். இந்த மாதத்தில், பொருள்கள் இறக்குமதியின் வருவாய் 84 சதவீதமாகவும், உள்நாட்டுப் பரிவர்த்தனையின் வருவாய்  கடந்த ஆண்டு இதே மாதத்தில் இந்த வழியாகக் கிடைத்த வருவாயில் 96 சதவீதமாகவும் இருந்தது.
கடந்த மாதத்திற்கான வருவாய், நடப்பு மாதத்தை விட அதிகமாக இருந்தது. இருப்பினும், கடந்த மாதத்தில், கோவிட்-19 காரணமாக வழங்கப்பட்ட நிவாரணத்தின் காரணமாக, பிப்ரவரி, மார்ச் மற்றும் ஏப்ரல் 2020 தொடர்பான வரிகளை அதிக எண்ணிக்கையிலான வரி செலுத்துவோர் செலுத்தினர் என்பதை கவனத்தில் கொள்ளவேண்டும். 5 கோடிக்கும் குறைவான விற்பனை முதல் கொண்ட வரி செலுத்துவோர் செப்டம்பர் 2020 வரை வருமானத்தைத் தாக்கல் செய்வதில் தளர்வு அனுபவித்து வருகின்றனர் என்பதையும் கவனத்தில் கொள்ளலாம்.
நடப்பு ஆண்டில் மாதாந்திர மொத்த ஜிஎஸ்டி  வருவாயின் போக்குகளை வரைப்படம் காட்டுகிறது. ஜூலை, 2019 மற்றும் முழு ஆண்டோடு ஒப்பிடும்போது 2020 ஜூலை மாதத்தில் சேகரிக்கப்பட்ட ஜிஎஸ்டியின் மாநில வாரியான புள்ளிவிவரங்களை அட்டவணை காட்டுகிறது.
குடியரசுத் துணைத் தலைவர் செயலகம்
சகிப்புத்தன்மை, ஒழுக்கம் மற்றும் பொறுமை ஆகிய பண்புகளை வளர்த்துக் கொள்ளுமாறு இளைஞர்களுக்கு குடியரசுத் துணைத் தலைவர் வலியுறுத்தல்
இளைஞர்கள் தாங்கள் தேர்ந்தெடுத்த துறைகளில் வெற்றிகரமான தலைவர்களாக உருவாக சகிப்புத்தன்மை, பொறுமை, ஒழுக்கம், கடின உழைப்பு, வாசிப்பு மற்றும் கருணை ஆகிய பண்புகள் உதவும் என்று குடியரசுத் துணைத் தலைவர் திரு எம் வெங்கையா நாயுடு இன்று வலியுறுத்தினார்.
தில்லி பல்கலைக்கழகத்தின் பல்வேறு கல்லூரிகளைச் சேர்ந்த தெலுங்கு மாணவர்களுடன் குடியரசுத் துணைத் தலைவர் மாளிகையில் உரையாடிய அவர், வாழ்க்கையில் ஆக்கபூர்வமான மற்றும் நேர்மறையான கண்ணோட்டத்தை வளர்த்துக் கொள்ள அறிவுறுத்தினார். "\சாதி, மதம் மற்றும் பிராந்தியம் போன்ற குறுகிய கருத்துக்களை தாண்டி நீங்கள் எப்போதும் உயர வேண்டும், மற்ற மதங்களை ஒருபோதும் அவமதிக்காதீர்கள்" என்று அவர் மேலும் கூறினார்.
சகிப்புத்தன்மையற்றவராக இருந்தால் ஒருவர் தலைவராக முடியாது என்பதை குறிப்பிட்ட குடியரசுத் துணைத் தலைவர், மக்களின் ஆணைக்கேற்ப தலைவர் நடக்க வேண்டும் என்றார். திறமை, திறன், நல்ல நடத்தை மற்றும் பண்பு ஆகியவற்றை ஒரு தலைவர் கொண்டிருக்க வேண்டும் என்றும் அவர் கூறினார்.
ஓட்டம் அல்லது யோகா போன்ற உடல் செயல்பாடுகளை மேற்கொள்வதன் மூலம் ஆரோக்கியத்தை பராமரிப்பதன் முக்கியத்துவத்தை வலியுறுத்திய அவர், நொறுக்குத் தீனிகளை உட்கொள்வதற்கு எதிராக அவர்களை எச்சரித்தார்.
நோய் எதிர்ப்பு சக்தியைப் பேணுவதன் முக்கியத்துவத்தை கொவிட்-19 பெருந்தொற்று எடுத்துக்காட்டியதைச் சுட்டிக்காட்டிய அவர், ஆரோக்கியமான மற்றும் புரதச்சத்து நிறைந்த உணவில் கவனம் செலுத்துமாறு அவர்களை அறிவுறுத்தினார்.
ஒருவரின் தாய்மொழியைப் பாதுகாத்து மேம்படுத்த வேண்டியதன் அவசியத்தை திரு நாயுடு மீண்டும் வலியுறுத்தினார். ஒரு குழந்தையின் ஆரம்பக் கல்வி தாய்மொழியில் இருக்க வேண்டும் என்றும் பிற மொழிகளில் பின்னர் புலமை பெறலாம் என்றும் அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815937
குடியரசுத் துணைத் தலைவர் செயலகம்
கிறிஸ்துமஸ் பண்டிகையை முன்னிட்டு மக்களுக்கு குடியரசு துணைத் தலைவர் வாழ்த்து
மகிழ்ச்சியான கிறிஸ்துமஸ் விழா, நன்நாளில் நாட்டு மக்களுக்கு குடியரசு துணைத்தலைவர் திரு எம். வெங்கையநாயுடு வாழ்த்து தெரிவித்துள்ளார். ”கிறிஸ்துமஸ் நன்னாளில் அனைத்து மக்களுக்கும் எனது நல்வாழ்த்துக்களை தெரிவித்துக் கொள்கிறேன்”.
இயேசு கிறிஸ்துவின் பிறப்பு கிறிஸ்துமஸ் பண்டிகையாகக் கொண்டாடப்படுகிறது. மனித குலம் ஞானவொளி பெற இயேசு கிறிஸ்துவால் போதிக்கப்பட்ட கருணை, மன்னிப்பு ஆகிய மாண்புகள் மீது நமது நம்பிக்கையை இவ்விழா மீண்டும் உறுதிப்படுத்துகிறது.
நமது வாழ்க்கையில் அமைதி, நல்லிணக்கம் மற்றும் மகிழ்ச்சியை இவ்விழா கொண்டுவரட்டும்” என்று குடியரசு துணைத் தலைவர் தமது செய்தியில் கூறியுள்ளார்.
(Visitor Counter : 178
நிதி அமைச்சகம்
2021-22-ம் நிதி ஆண்டு: தொழில் வளர்ச்சி அதிகரிப்பு, கட்டுப்பாட்டுக்குள் பணவீக்கம், மீண்டெழுந்த வலுவான சேவைகள்
2021-ம் ஆண்டு செப்டம்பர் மாதத்துக்கான தொழில் உற்பத்தி குறியீடு  குறித்த விரைவான மதிப்பீடுகள், தொழில் உற்பத்தியில் நிலையான வளர்ச்சியைக் காட்டுகிறது. 2021-22 நிதியாண்டில் ஐஐபி முதலாம் காலாண்டில் சராசரியாக 121.3 என்ற அளவிலிருந்து 2-ம் காலாண்டில் 130.2 ஆக வளர்ச்சியடைந்துள்ளது. 2-ம் காலாண்டில் இது மேலும் அதிக அளவிற்கு இருந்திருக்கக்கூடும். பருவ மழைத் தீவிரம் காரணமாக நிலக்கரி வெட்டியெடுப்பதில் இடையூறு ஏற்பட்டு இதன் விளைவாக மின்சார உற்பத்தியில் தாக்கம் ஏற்பட்டதால், ஒட்டுமொத்த உற்பத்தி குறியீட்டு வளர்ச்சி குறந்தது.
ஐஐபி-யில் உற்பத்தி குறியீடு படிப்படியாக வளர்ச்சியடைந்தது அதன் பயனாக கொள்முதல் மேலான்மை குறியீடும் அதிகரித்தது.
முதல் காலாண்டில் சராசரி 74-ஆக இருந்த மூலதனப் பொருட்கள் குறியீடு 2-ம் காலாண்டில் கணிசமான அளவுக்கு உயர்ந்து 91.7 ஆக இருந்தது.
2021-22 நிதியாண்டில் நுகர்வும் அதிகரித்ததால் முதலீட்டுக்கான தெளிவான அறிகுறிகள் தென்படுகின்றன. முதல் காலாண்டில் 91.7 ஆக இருந்த நுகர்வோர் நீடிப்பு குறியீடு 2-ம் காலாண்டில் 121.2 ஆக உயர்ந்தது.
2021 அக்டோபர் மாதத்திற்கான நுகர்வோர் விலைக் குறியீடு வருடாந்தர நுகர்வோர் நிலை பணவீக்கத்தில் சரிவை காட்டியுள்ளது. முதலாம் காலாண்டில் 5.6 சதவீதமாக இருந்த நுகர்வோர் விலைக் குறியீடு இரண்டாம் காலாண்டில் 5.1 சதவீதமாக குறைந்து அக்டோபர் மாதத்தில் மேலும் குறைந்து 4.5 சதவீதமாக இருந்தது.
இதேபோல நுகர்வோர் உணவு விலை பணவீக்கமும் முதல் காலாண்டில் 4 சதவீதத்திலிருந்து 2-ம் காலாண்டில் 2.6 சதவீதமாக குறைந்து அக்டோபரில் 0.8 சதவீதம் என்ற அளவுக்கு சரிவடைந்தது.
நாட்டின் ஏற்றுமதி 2021-22 ஆம் நிதியாண்டில் தொடர்ந்து 7-வது மாதமாக 30 பில்லியன் டாலர் என்ற அளவை கடந்தது.
மேலும் விவரங்களுக்கு: https://pib.gov.in/PressReleasePage.aspx?PRID=1771813
(Visitor Counter : 145
குடியரசுத் துணைத் தலைவர் செயலகம்
மக்கள் பிரதிநிதிகள் ஒவ்வொரு வருடமும் தங்களை பற்றிய தகவல் அட்டையை மக்களிடம் சமர்ப்பிக்க வேண்டும்: குடியரசு துணைத் தலைவர்
‘பிரதிபலித்தல், நினைவு கூறுதல், மீண்டும் தொடர்பு கொள்ளுதல்’ எனும் புத்தகத்தின் முதல் பிரதியை குடியரசு துணைத் தலைவர் திரு எம் வெங்கையா நாயுடுவிடம் மத்திய தகவல் மற்றும் ஒலிபரப்பு, இளைஞர் நலன் மற்றும் விளையாட்டுத்துறை அமைச்சர் திரு அனுராக் தாகூர் குடியரசு துணைத் தலைவர் மாளிகையில் இன்று நடைபெற்ற நிகழ்ச்சியில் வழங்கினார்.
தகவல் மற்றும் ஒலிபரப்பு அமைச்சகத்தின் வெளியீட்டு பிரிவால் பதிப்பிக்கப்பட்டுள்ள இந்த புத்தகம், திரு வெங்கையா நாயுடு குடியரசு துணைத் தலைவர் பொறுப்பேற்ற நான்காவது ஆண்டை ஆவணப்படுத்தும் வகையில் வெளியிடப்பட்டுள்ளது.
புத்தகத்தின் முதல் பிரதியை பெற்றுக்கொண்ட குடியரசு துணைத் தலைவர், மக்களுக்கான தகவல் அறிக்கையாக இது விளங்குவதாக தெரிவித்தார். அரசு பதவிகளை வகிக்கும் தேர்ந்தெடுக்கப்பட்ட மக்கள் பிரதிநிதிகள் தங்களுக்கு வழங்கப்பட்டுள்ள பொறுப்புகள் மற்றும் கடமைகள் குறித்த தகவல் அட்டையை ஒவ்வொரு வருடமும் மக்களிடம் சமர்ப்பிக்க வேண்டும் என்று கேட்டுக்கொண்டார். “நீங்கள் என்ன செய்தீர்கள் என்பதை நீங்கள் சேவையாற்றும் மக்களுக்கு தெரிவிப்பது உங்களது கடமை,” என்று அவர் கூறினார்.
பெருந்தொற்றுக்கு இடையில் குறுகிய காலத்தில் இப்புத்தகத்தை தயாரித்ததற்காக வெளியீட்டு பிரிவுக்கு திரு நாயுடு பாராட்டு தெரிவித்தார்.
நிகழ்ச்சியில் பேசிய திரு அனுராக் தாகூர், குடியரசு துணைத் தலைவரின் லட்சியங்கள் மற்றும் சிந்தனைகளை இந்த புத்தகம் பிரதிபலிப்பதாக கூறினார். முக்கியமான தளமாக புதிய ஊடகம் உருவெடுத்திருப்பதாகவும், டிவிட்டர் மற்றும் இதர சமூக வலைதளங்களின் வாயிலாக மக்களுடன் குடியரசு துணைத் தலைவர் தொடர்ந்து உரையாடுவதாகவும் அவர் தெரிவித்தார்.
நான்காம் வருடத்தில் குடியரசு துணைத் தலைவரின் செயல்பாடுகளில் முக்கியமானவற்றை புகைப்படங்கள், தகவல் குறிப்புகள் மற்றும் வார்த்தைகளின் வாயிலாக ஐந்து பிரிவுகளில் இந்த 183-பக்க புத்தகம் விளக்குகிறது. பத்து மாநிலங்கள் மற்றும் இரண்டு யூனியன் பிரதேசங்களில் 133 நிகழ்ச்சிகளில் இந்த வருடத்தில் கலந்து கொண்ட குடியரசு துணைத் தலைவர், 53 உரைகளை வழங்கி, 23 புத்தகங்களை வெளியிட்டு, 22 துவக்க நிகழ்ச்சிகளுக்கும் தலைமை வகித்துள்ளார்.
குடியரசு துணைத் தலைவரின் செயலாளர் டாக்டர் ஐ வி சுப்பா ராவ், தகவல் மற்றும் ஒலிபரப்பு செயலாளர் திரு அபூர்வ சந்திரா, கூடுதல் செயலாளர் மற்றும் சிவிஓ திருமிகு நீரஜ் சேகர், கூடுதல் செயலாளர்  திரு விக்ரம் சஹாய், வெளியீட்டு பிரிவின் தலைமை இயக்குநர் திருமிகு மோனிதீபா முகர்ஜி உள்ளிட்ட மூத்த அதிகாரிகள் நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749609
பெட்ரோலியம் மற்றம் இயற்கை எரிவாயு அமைச்சகம்
2021 ஆகஸ்ட் மாத கச்சா எண்ணெய் உற்பத்தி அறிக்கை
நாட்டின் கடந்த ஆகஸ்ட் மாத கச்சா எண்ணெய் உற்பத்தி, 2518.56 டிஎம்டி . இது ஆகஸ்ட் மாத இலக்கை விட 5.98 சதவீதம் குறைவு. கடந்தாண்டு ஆகஸ்ட் மாத உற்பத்தியுடன் ஒப்பிடுகையில் இது 2.29 சதவீதம் குறைவு.
கடந்த ஏப்ரல் முதல் ஆகஸ்ட் வரையிலான மொத்த கச்சா எண்ணெய் உற்பத்தி 12480.21 டிஎம்டி. இந்த காலகட்டத்தின் இலக்கை விட 3.33 சதவீதம் குறைவு. கடந்தாண்டு இதே கால உற்பத்தியுடன் ஒப்பிடுகையில் 3.15 சதவீதம் குறைவு. எண்ணெய் நிறுவனங்கள் மற்றும் மாநில வாரியாக கச்சா எண்ணெய் உற்பத்தியை கீழ்கண்ட இணைப்பில் காணவும்:https://pib.gov.in/PressRelease Page. aspx? PRID=1756988
------
(Visitor Counter : 185
பிரதமர் அலுவலகம்
2022 குடியரசு துணைத் தலைவர் தேர்தலில் பிரதமர் வாக்களிப்பு
2022 குடியரசு துணைத் தலைவர் தேர்தலில் பிரதமர் திரு நரேந்திர மோடி வாக்களித்துள்ளார்.
“2022 குடியரசு துணைத் தலைவர் தேர்தலில் வாக்களித்தேன்”, என்று ட்விட்டர் பதிவில் பிரதமர் தெரிவித்தார்.
சிறப்பு சேவைகள் மற்றும் கட்டுரைகள்
சமமான வளர்ச்சி இலக்கை எட்டுவதை மத்திய அரசு உறுதி செய்துள்ளது; மத்திய நிதியமைச்சர் திருமதி நிர்மலா சீதாராமன்
மத்திய அரசு, அதன் கொள்கைகள் மற்றும் திட்டங்கள் மூலம், சமமான வளர்ச்சியை எட்டும் இலக்கை உறுதி செய்துள்ளதாக மத்திய நிதி மற்றும் பெரு நிறுவனங்கள் விவகாரத்துறை அமைச்சர் திருமதி நிர்மலா சீதாராமன் கூறியுள்ளார்.
பனாரஸ் இந்து பல்கலைக்கழகத்தின் பொருளாதாரத் துறை, சமூக அறிவியல் துறை மாணவர்களுடன் அவர் கலந்துரையாடினார். “இந்தியாவின் பொருளாதார எதிர்காலம், இந்தியாவை உலகளாவிய ஒரு பொருளாதார சக்தியாக மாற்றுவதற்கான உத்திகள்” என்ற தலைப்பில் இந்தக் கலந்துரையாடல் நடைபெற்றது.
ஒரு மாணவியின் கேள்விக்கு பதிலளித்த திருமதி நிர்மலா சீதாராமன், சமமான வளர்ச்சிப் பிரச்சினைக்கு அரசு அதிக முக்கியத்துவம் அளித்து வருவதாக கூறினார். அதேசமயம், சமமான வளர்ச்சி இல்லாமல் நீங்கள் தொடர்ந்து செல்ல முடியாது என்றும் அவர் தெரிவித்தார். தனியார் மற்றும் பொதுத்துறை நிறுவனங்கள் சேர்ந்து செயல்படாத வரை முதலீடுகள் ஒன்றாக நடக்காத வரை, தேவையான அதிக வளர்ச்சிக்கு வழி இருக்காது என்றும் அவர் தெரிவித்தார்.
வேலைவாய்ப்பு இப்போது சுயத் தொழிலை நோக்கி உந்தப்பட்டதாக நிதியமைச்சர் கூறினார். இதற்கான சூழலை உருவாக்குவதில் அரசு அதிக கவனம் செலுத்தி வருவதால், ஏராளமான இளைஞர்கள் வேலை அளிப்பவர்களாக தங்களை மாற்றிக் கொண்டுள்ளனர் என்றும் நிதியமைச்சர் கூறினார்.
கிராமப்புற இளைஞர்களுக்கு சவால்களுக்கு திர்வு காண புதுமையான தீர்வுகளைக் கொண்டு வர அரசு ஊக்குவித்து வருகிறது. இத்தகையத் தீர்வுகள் கிராமப்புறங்களில் வேலை வாய்ப்புகளாக மாற்றப்படலாம். சுயஉதவிக் குழுக்களை ஆதரிப்பது மற்றும் நிதியளிப்பது, திறன் பயிற்சிகள் அளிப்பது உள்ளிட்ட பல நடவடிக்கைகள், கிராமப்புறங்களில் வேலைவாய்ப்புகளை உருவாக்க வழிவகுத்துள்ளதாக அவர் கூறினார்.
மத்திய அரசு மேற்கொண்ட முன்முயற்சிகள், தீவிர நடவடிக்கைகளின் காரணமாக, இந்தியாவில் ஸ்டார்ட் அப்களின் எண்ணிக்கை 14000-லிருந்து 77000 ஆக அதிகரித்துள்ளது என்றும் அவர் கூறினார். சர்வதேச சந்தைகளில் இந்திய ரூபாயின் மதிப்பில் உள்ள ஏற்ற இறக்கங்களை பொதுவாகப் பார்த்து மதிப்பிடக்கூடாது என்றும் அவர் அறிவுறுத்தினார். சமூகத் துறைக்கு மத்திய அரசு அதிகம் செலவழித்து வருவதை தரவுகள் மூலம் தெரிந்து கொள்ளலாம் எனவும் நிதியமைச்சர் கூறினார்.
இந்த நிகழ்ச்சியில், பனாரஸ் இந்து பல்கலைக்கழகத்தின் துணைவேந்தர் பேராசிரியர் சுதிர் குமார் ஜெயின், பொருளாதாரத் துறைத் தலைவர் பேராசிரியர் பூபேந்திர விக்ரம் சிங் , சமூக அறிவியல் துறைத் தலைவர் பேராசிரியர் பிந்தா பிரான்ஜ்பே ஆகியோர் கலந்து கொண்டனர்
உள்துறை அமைச்சகம்
ஜம்மு காஷ்மீர் மாநிலம் பஹல்காமில் பேருந்து விபத்தில் காயமடைந்த வீரர்களின் உடல்நலம் குறித்து புதுதில்லி எய்ம்ஸ் மருத்துவமனை சென்று மத்திய உள்துறை அமைச்சர் திரு அமித் ஷா விசாரித்தார்
ஜம்மு காஷ்மீர் மாநிலம் பஹல்காமில் நடந்த பேருந்து விபத்தில் காயமடைந்த துணிச்சலான இந்தோ-திபெத் எல்லைக்காவல் படை வீரர்களின் உடல் நலம் குறித்து விசாரிக்க மத்திய உள்துறை மற்றும் கூட்டுறவு துறை அமைச்சர் திரு அமித் ஷா இன்று புது தில்லியில் உள்ள எய்ம்ஸ் மருத்துவமனைக்கு சென்றார்.
மருத்துவமனையில் அனுமதிக்கப்பட்டுள்ள மூன்று வீரர்களை சந்தித்த அவர், அவர்கள் விரைவில் குணமடைய வாழ்த்தினார். படுகாயமடைந்த இந்த மூன்று வீரர்களும் சிறப்பு விமான ஆம்புலன்ஸ் மூலம் நேற்று ஸ்ரீநகரில் இருந்து புதுதில்லியில் உள்ள எய்ம்ஸ் மருத்துவமனைக்கு மாற்றப்பட்டனர்.
வீரர்களின் உடல்நிலை மற்றும் எதிர்காலத்தில் பின்பற்ற வேண்டிய மருத்துவ சிகிச்சைகள் குறித்து உள்துறை அமைச்சரிடம் மருத்துவர்கள் விளக்கினர்.
ஆகஸ்ட் 16 அன்று ஜம்மு காஷ்மீர் மாநிலம் பஹல்காம் அருகே பேருந்து விபத்தில் ஏழு வீரர்கள் கொல்லப்பட்டனர். மேலும் 32 பேர் காயமடைந்தனர். பேருந்தில் பயணம் செய்த இந்தோ-திபெத்திய எல்லைக் காவல் படையினர் அமர்நாத் யாத்திரைக்கான பணிகளை வெற்றிகரமாக முடித்துவிட்டு சந்தன்வாடியிலிருந்து திரும்பிக் கொண்டிருந்த போது விபத்து நேரிட்டது.
புவி அறிவியல் அமைச்சகம்
இடி, மின்னல், பலத்த காற்றுடன்  கூடிய மழை உத்தரகாண்ட், பஞ்சாப், ஹரியானா, சண்டிகர், தில்லி மற்றும் ராஜஸ்தானின் சில பகுதிகளில் பெய்யக்கூடும்
இந்திய வானிலை துறையின் தேசிய வானிலை முன்னறிவிப்பு மையத்தின் படி:

அனைத்திந்திய பாதிப்பு சார்ந்த வானிலை முன்னறிவிப்பு அறிக்கை
12 ஜூன் : இடி, மின்னல், பலத்த காற்றுடன்  கூடிய மழை உத்தரகாண்ட், பஞ்சாப், ஹரியானா, சண்டிகர், தில்லி மற்றும் ராஜஸ்தானின் சில பகுதிகளில் பெய்யக்கூடும்.
மின்னல், பலத்த காற்றுடன்  கூடிய மழை உத்தரப் பிரதேசம், கேரளா, மாஹே, தெலங்கானாவின் சில பகுதிகளிலும், மின்னலுடன் கூடிய மழை அந்தமான் & நிக்கோபார், கங்கையோர மேற்கு வங்கம், ஜார்கண்ட், பிகார், அருணாச்சலப் பிரதேசம், அசாம், மேகாலயா, நாகாலாந்து, மணிப்பூர், மிசோராம், திரிபுரா, ஜம்மு & காஷ்மீர், லடாக், கில்கிட்-பால்டிஸ்தான் & முசாஃபர்பாத், இமாச்சலப் பிரதேசம், மத்தியப் பிரதேசம், விதர்பா, சத்திஸ்கர், கொன்கன், கோவா, மராத்வாடா, லட்சத்தீவுகள், கடலோர கர்நாடகா, கடலோர ஆந்திரப் பிரதேசம் மற்றும் ஏனத்தின் ஒரு சில பகுதிகளிலும் மழை பெய்யக்கூடும்.
மேற்கண்ட பகுதிகளில் உள்ள சில இடங்களில் கன முதல் மிக கன மழையும் பெய்யக்கூடும்.
மேற்கு ராஜஸ்தானின் சில பகுதிகளில் இடி மற்றும் பலத்த காற்றுடன் கூடிய  மழை பெய்யக்கூடும்.
தென்மேற்கு அரபிக்கடல், மேற்கு மத்திய அரபிக்கடல் மற்றும் அதை சுற்றியுள்ள பகுதிகளிலும், தெற்கு, மத்திய மற்றும் வடக்கு வங்காள விரிகுடாவிலும், ஆந்திரா-ஒடிசா-மேற்கு வங்க கடலோரப் பகுதிகளிலும் பலத்த காற்று  வீசக்கூடும்.
மன்னார் வளைகுடாவில் மணிக்கு 45-55 கி.மீ வேகத்திலும், வடக்கு அரபிக் கடல் மற்றும் குஜராத்-மகாராஷ்டிரா கடலோரப் பகுதிகள் மற்றும் அவற்றை சுற்றியுள்ள பகுதிகளிலும் மணிக்கு 40-50 கி.மீ வேகத்திலும் பலத்த காற்று வீசக்கூடும். இப்பகுதிகளில் உள்ள மீனவர்கள் கடலுக்கு செல்ல வேண்டாம் என்று அறிவுறுத்தப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726575
-----
(Visitor Counter : 128